laion/Wikipedia-Exotic huggingface dataset:
התלוי (קלף טארוט)

התלוי או "הקורבן" הוא קלף מספר 12 בארקנה הגדולה של קלפי הטארוט. יש המזהים את הדמות שבקלף עם אודין, בעוד אחרים מזהים את הדמות עם יהודה איש קריות. הקלף מתאר דמות תלויה במהופך ,לרוב עם רגל אחת בעוד שהשנייה מצטלבת מאחורי הראשונה, על גרדום (בחבילות העתיקות), במערה עם מים (בחבילת "השחר המוזהב") או על צלב הטאו (בחבילת הריידר), וראשו לעיתים מוקף הילה והוא אוחז לעיתים בזוג שקיקים שיוצאים מהם מטבעות של זהב וכסף. הקלף מסמל ויתור שנעשה מרצון. ויתור על האגו, שחרור. כמו כן הקלף מזמין את האדם לשנות פרספקטיבה על הדברים. התלוי מייצג אדם שמוכן, או נאלץ, להקריב את החופש והעיסוקים שלו תמורת מבט שונה על העולם. קלף התלוי כולו משדר ריסון והגבלה של הגוף, אבל תוך כדי גם שחרור של התודעה והדמיון. תהליך הענישה, או ההגבלה מרצון של התלוי גורמים לו לראות את העולם מזווית אחרת, ועל ידי כך להבין דברים שלכאורה אחרים לא מסוגלים. ארתור אדוארד וייט גרס כי הקלף מסמל בין היתר חכמה, נבואה, אינטואיציה והקרבה. מדיה וקבצים בנושא התלוי בוויקישיתוף The Hanged Man: Major Arcana Card Number 12 | Tarot Articles, www.sunnyray.org Reddit - hyperlightdrifter - The Hanged Man, Crystals, Judas and Odin, reddit (באנגלית) הילה טארוט, פשוטארוט קלף התלוי בטארוט - פירוש, משמעויות ומסרים, באתר טאו TAO Arthur Edward Waite, The pictorial key to the tarot; being fragments of a secret tradition under the veil of divination, New York, S. Weiser, 1975, ISBN 978-0-87728-218-1
אוסטריה באירוויזיון 1965

אוסטריה באירוויזיון 1965 השתתפה עם השיר "Sag ihr, ich laß sie grüßen" ("ספר לה ששלחתי את אהבתי"), שבוצע על ידי הזמר האוסטרי אודו יורגנס. זו הייתה השתתפות התשיעית של אוסטריה בתחרות הזמר של האירוויזיון. רשות השידור האוסטרית בחרה באופן פנימי את יורגנס לייצוג המדינה. כשבוע לאחר חשיפת הנציג, הוציאה רשות השידור את השיר האוסטרי לאירוויזיון 1965 לאור, "Sag ihr, ich laß sie grüßen ", שנכתב על ידי יורגנס. זוהי הייתה הופעתו השנייה ברציפות בתחרות, לאחר שייצג את המדינה בשנה הקודמת, עם השיר "Warum nur, warum?". ב-20 במרץ 1965 בוצע השיר על ידי יורגנס באירוויזיון. הוא שובץ שישי בסדר ההופעות, לפני נורווגיה ואחרי גרמניה. בסיום התחרות דורג במקום הרביעי עם 16 נקודות. Eurovision 1965 Results: Voting & Points
ז'ונתן סיסה

ז'ונתן סיסה (בצרפתית: Jonathan Cissé; נולד ב-18 במאי 1997 בחוף השנהב) הוא כדורגלן איבוארי המשחק בעמדת הבלם בקבוצת אוצלול גאלאץ מליגת העל הרומנית. בין השנים 2016–2019 שיחק סיסה במונקו ב', קבוצת המילואים של מונקו מליגת העל הצרפתית. לקראת עונת 2019/2020 חתם סיסה בהפועל חדרה מליגת העל. ב-17 באוגוסט 2019 הוא ערך את הופעת הבכורה שלו במועדון, בניצחון על סקציה נס ציונה במסגרת גביע הטוטו לעונת 2019/2020. ב-24 באוגוסט ערך סיסה את הופעת הבכורה שלו בליגה, בתיקו 1-1 נגד מ.ס. אשדוד במסגרת המחזור הראשון לעונת 2019/2020. בעונתו הראשונה בקבוצה הבוגרת של המועדון ערך סיסה 12 הופעות ליגה. בעונתו השנייה במועדון הפך סיסה לשחקן הרכב קבוע, וערך 31 הופעות ליגה, בהן הבקיע שני שערים. ב-14 באוגוסט 2023 חתם באוצלול גאלאץ מליגת העל הרומנית. סיסה היה חלק מסגל נבחרת חוף השנהב עד גיל 23 בטורניר גביע אפריקה לאומות עד גיל 23 בשנת 2019. ז'ונתן סיסה, ברשת החברתית אינסטגרם ז'ונתן סיסה, באתר ההתאחדות לכדורגל בישראל ז'ונתן סיסה, באתר Transfermarkt ז'ונתן סיסה, באתר Soccerway ז'ונתן סיסה, באתר WorldFootball.net ז'ונתן סיסה, באתר FootballDatabase.eu Jonathan Cissé signe en D1 israélienne! באתר Actufoot (בצרפתית) תומר חבז, ‏סירב לאום אל פאחם: סיסה חתם באוטלול גלאץ, באתר ONE‏, 14 באוגוסט 2023 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ז'ונתן סיסה".
אייזיאה טוד

אייזיאה טוד (באנגלית: Isaiah Todd; נולד ב-17 באוקטובר 2001) הוא כדורסלן אמריקאי, שמשחק בקבוצת וושינגטון ויזארדס מליגת ה-NBA, בעמדת הפאוור פורוורד. טוד נולד בבולטימור שבמרילנד, ובגיל 13 עבר עם אמו להתגורר בריצ'מונד, וירג'יניה. בגיל 16 עבר ללמוד בראלי שבקרוליינה הצפונית, ובסיום שנתו האחרונה בליגת התיכונים נבחר להשתתף במשחק מקדונלד'ס אול-אמריקן. על אף שהתחייב ללמוד באוניברסיטת מישיגן, חזר בו טוד באפריל 2020, והודיע שבחר לוותר על לימודים אקדמיים לטובת הצטרפות לקבוצת ג'י ליג איגנייט מליגת הפיתוח של ה-NBA. לאורך עונתו היחידה בקבוצה שיתף פעולה עם בני כיתתו ג'יילן גרין וג'ונתן קומינגה, ורשם ממוצעים של 12.3 נקודות ו-4.9 ריבאונדים למשחק. בדראפט ה-NBA‏ 2021 נבחר טוד בבחירה ה-31 על ידי מילווקי באקס, ובימים הבאים הועבר בשני טריידים עוקבים לאינדיאנה פייסרס, ואז לוושינגטון ויזארדס. מדיה וקבצים בנושא אייזיאה טוד בוויקישיתוף פרופיל, באתר Basketball-Reference פרופיל, באתר eurobasket פרופיל, באתר ליגת ה-NBA טוד מצטרף לג'י ליג איגנייט, באתר ESPN,‏ 17 באפריל 2020 הסטטיסטיקות של טוד בליגת הפיתוח, באתר basketball-reference.com רשימת הנבחרים בדראפט 2021, באתר basketball-reference.com וושינגטון מצרפת שישה שחקנים בטרייד, באתר הקבוצה, 6 באוגוסט 2021
שירה פמיניסטית

שירה פמיניסטית נכתבה, לאורך הדורות, בעיקר על ידי נשים בהשראת עקרונות ורעיונות פמיניסטיים, והיא נבחנת באופן בו היא מקדמת רעיונות אלו או מפתחת אותם. שירה זאת עשויה להיכתב במטרה מודעת לבטא עקרונות פמיניסטיים, אם כי לפעמים היא ממותגת כפמיניסטית על ידי ביקורת ספרות בעידן מאוחר יותר. ביקורת הספרות מתייחסות לכותבות המבטאות רעיונות פמיניסטיים גם אם לא היו חברות פעילות בתנועת מחאה בתקופתן. עם זאת, תנועות וארגונים פמיניסטיים אימצו שירה פמיניסטית ככלי לתקשורת עם קהלים ציבוריים באמצעות אנתולוגיות, אוספי שירה וקריאות ציבוריות. מבחינה פורמלית, השירה הפמיניסטית מבקשת לא פעם לערער הנחות יסוד לגבי השפה ולגבי תפיסות מציאות רווחות. בדרך כלל, שירה זאת פועלת למצב חוויות חיים של נשים כבעלות תוקף וראויות לתשומת לב. במקביל, היא, במקרים רבים, גם מדגישה את חוויותיהם של מיעוטים וקבוצות חברתיות מוחלשות. לפעמים שירים פמיניסטים מבקשים לגלם חוויות של נשים ספציפיות, ולעיתים קרובות הם מהדהדים הצטלבות של דיכויים הקשורות לסוגיות של מוצא, גזע, מין, מגדר, מוגבלות, מעמד או הגירה. התמקדות פואטית זאת הובילה לכך שכתבי עת פמיניסטים כמו So To Speak מצהירים על כוונתם לפרסם עבודות של נשים ואנשים לא בינאריים בפרט. רשימת שירים עם נושאים פמיניסטיים Golden, Shyama. "Poetry and Feminism". Poetry Foundation. נבדק ב-4 בספטמבר 2018. {{cite web}}: (עזרה) Whitehead, Kim (1996). The Feminist Poetry Movement. Jackson MI: University Press of Mississippi. pp. 3, ix–x, xii, xv, xvi, xviii, xviii–ix.
2019 Arena Tour

2019 Arena Tour הוא סיבוב ההופעות הראשון של הזמרת קארדי בי אשר החל ב-28 באפריל 2019 באזרבייג'ן והסתיים בטקסס, ארצות הברית ב-8 באוקטובר 2019. סיבוב ההופעות זכה להצלחה רבה כאשר שבר שיא בתור סיבוב ההופעות הראשון בהיסטוריה של ראפרית אישה שגרף בממוצע יותר ממיליון דולר להופעה. סיבוב ההופעות נועד על מנת לקדם את אלבום הבכורה שלה, Invasion of Privacy. רשימה זו נכונה ל-28 באפריל 2019: "Get Up 10" "Backin' It Up" "Money Bag" "No Limit" "She Bad" "MotorSport" "Money" "Drip" "Ring" "Be Careful" "Please Me" "Girls Like You" "I Like It" "Bickenhead" "Finesse (Remix)" "Bartier Cardi" "Bodak Yellow" השיר "Clout" בוצע בכל התאריכים מלבד ב-28 באפריל, ב-4 במאי וב-20 ביולי. השיר "Bickenhead" בוצע רק בתאריכים 28 באפריל, 3 במאי ו-12 במאי. השיר "Drip" לא בוצע בתאריכים 4 במאי ו-20 ביולי. השיר "Press" בוצע החל מ-20 ביולי. השיר "Taki Taki" בוצע החל מ-20 ביולי. השירים "Ring", "Please Me", "Girls Like You" ו-"Be Careful" לא בוצעו ב-20 ביולי. השירים "Twerk" ו-"Thotiana (Remix)" בוצעו החל מה-23 ביולי. השיר "Wish Wish" בוצע החל מ-23 ביולי ועד ה-31 באוגוסט. השירים "Rodeo" ו-"Stripper Bowl" בוצעו ב-31 באוגוסט בלבד. השירים "Lick" ו-"Foreva" בוצעו החל מ-31 באוגוסט. השירים "Ice Ice Baby" ו-"Old Town Road (Remix)" בוצעו ב-6 בספטמבר בלבד. https://www.setlist.fm/search?artist=13c2e5ad&query=tour:%282019+Arena+Tour%29 https://twitter.com/touringdata/status/1212145569839435777, Twitter
פטר הורטון

פטר הורטון (בגרמנית: Peter Horton; 19 בספטמבר 1941 – 22 בספטמבר 2023) היה זמר, כותב, מלחין וגיטריסט אוסטרי. הורטון ייצג את אוסטריה באירוויזיון 1967, עם השיר "Warum es hunderttausend Sterne gibt", והגיע למקום ה-14. הורטון נולד לאם חד-הורית, בפלדסברג (כיום ולטיס, צ'כיה), כשבעים קילומטרים צפונית לווינה. עם פרוץ מלחמת העולם השנייה עבר יחד עם משפחתו לווינה. בשנת 1948 החל ללמוד נגינת פסנתר. בשנת 1951 הופיע לראשונה לצד מקהלת הנערים של וינה בקונצרט מקומי. במרוצת השנים הופיעה המקהלה ברחבי העולם, בניצוחו של הרברט פון קאראיאן. בגיל 16 הקים את להקת "Six Aces". בגיל 23 החל ללמוד שירה בשטוטגרט, גרמניה. במרוצת הזמן הופיע ברסיטלים שונים, שם ביצע רפרטוארים מוכרים משל פרנץ שוברט, קארל לווה וריכרד שטראוס. בשנת 1965 הוציא הורטון לאור את סינגל הבכורה שלו. בגיל 28 החל ללמוד נגינה על גיטרה, שהפכה לכלי הנגינה העיקרי שלו. בשנת 1967 הכריזה רשות השידור האוסטרית כי הורטון נבחר לייצג את מדינתו באירוויזיון 1967 עם השיר "Warum es hunderttausend Sterne gibt". הוא שובץ שלישי בסדר ההופעות, לפני צרפת ואחרי לוקסמבורג. בסופה של התחרות דורג במקום ה-14 עם שתי נקודות בלבד. בשנים 1972 ו-1975 ניסה לייצג את גרמניה באירוויזיון, אולם לא זכה בקדם הלאומי של רשות השידור הממלכתית. בשנת 1982 החל לעבוד כמרצה באוניברסיטה המוזיקלית בהמבורג. בשנת 1985 ייסד את הצמד המוזיקלי "Symphonic Fingers", יחד עם אשתו, הפסנתרנית הגרמנייה-בולגרית, סלאבה קאנטצ'ף. הצמד ניגן כ-2,000 קונצרטים, עד לפירוקו ב-1995, כשהתגרשו השניים. בין השנים 2001–2007 החל לכתוב ספרים למחייתו. בשנת 2007 הוציא הורטון לאור את האלבום Wilde Gärten. נפטר ב-22 בספטמבר 2023. מדיה וקבצים בנושא פטר הורטון בוויקישיתוף אתר האינטרנט הרשמי של פטר הורטון (בגרמנית) פטר הורטון, במסד הנתונים הקולנועיים IMDb (באנגלית) פטר הורטון, באתר אפל מיוזיק (באנגלית) פטר הורטון, באתר ספוטיפיי פטר הורטון, באתר Last.fm (באנגלית) פטר הורטון, באתר AllMusic (באנגלית) פטר הורטון, באתר MusicBrainz (באנגלית) פטר הורטון, באתר דיזר פטר הורטון, באתר Yandex.Music (ברוסית) פטר הורטון, באתר Discogs (באנגלית) פטר הורטון, באתר Songkick (באנגלית) פטר הורטון, באתר Genius פטר הורטון, באתר SecondHandSongs Eurovision 1967 Results: Voting & Points Peter Horton – Wilde Gärten
מתאו מוריי

מתאו ז'אומה מוריי באוסה (בספרדית: Mateu Jaume Morey Bauzà; נולד ב-2 במרץ 2000 בפטרה שבספרד) הוא כדורגלן ספרדי המשחק בעמדת המגן הימני בקבוצת מיורקה מהלה ליגה. מוריי הצטרף אל מחלקת הנוער של ברצלונה מהלה ליגה בשנת 2015, לאחר שעבר אליה ממחלקת הנוער של מיורקה. יחד עם קבוצת הנוער של ברצלונה הוא זכה בליגת האלופות לנוער לעונת 2017/18, כשערך חמש הופעות בטורניר. ב-1 ביולי 2019 חתם מוריי על חוזה לחמש עונות בבורוסיה דורטמונד מהבונדסליגה. תחילה שיחק בקבוצת המילואים של המועדון, אך ב-31 במאי 2020 ערך את הופעת הבכורה שלו בקבוצה הראשונה של המועדון, כשהחליף את אשרף חכימי בניצחון 6-1 על פאדרבורן 07 במסגרת המחזור ה-29 בליגה לעונת 2019/20. בסך הכל ערך מוריי בעונה זו חמש הופעות ליגה. בעונת 2020/21 ערך מוריי 13 הופעות ליגה, והוסיף שבע הופעות בליגת האלופות. בעונה זו זכה עם קבוצתו גם בגביע הגרמני. ב-1 במאי 2021 ספג פציעה קשה בברך שגרמה לו להיעדר מכל עונת 2020/21 ועונת 2021/22. ב-5 ביולי 2024 חתם במיורקה לעונה אחת. ברצלונה (נוער) ליגת האלופות לנוער: 2017/18 בורוסיה דורטמונד הגביע הגרמני: 2020/21 מתאו מוריי, באתר Transfermarkt מתאו מוריי, באתר Fussballdaten.de (בגרמנית) מתאו מוריי, באתר Soccerway מתאו מוריי, באתר BDFutbol מתאו מוריי, באתר WorldFootball.net מתאו מוריי, באתר FootballDatabase.eu מתאו מוריי, באתר ESPN El Barça se apunta a la ‘moda balear’ y ficha un trío de cadetes באתר Fútbol Balear, ‏ 5 ביוני 2015 (בספרדית) Mateu Morey: Who is Borussia Dortmund's latest Spanish acquisition from Barcelona? באתר הרשמי של הבונדסליגה, 1 ביולי 2019 (באנגלית) Borussia Dortmund sign Mateu Morey from Barcelona באתר אס, 1 ביולי 2019 (באנגלית) "Mateu Morey, primer fichaje de la temporada 24-25" [Mateu Morey, first signing of the 24-25 season] (בספרדית). RCD Mallorca. 5 ביולי 2024. נבדק ב-5 ביולי 2024. {{cite web}}: (עזרה)
דיון קולס

דיון יוהאן קולס (במלאית: Dion Johan Cools; נולד ב-4 ביוני 1996 בקוצ'ינג שבמלזיה) הוא כדורגלן מלזי-בלגי המשחק בעמדת המגן הימני בקבוצת בורירם יונייטד מליגת העל התאילנדית ובנבחרת מלזיה. קולס החל לשחק כדורגל במחלקת הנוער של טמפו אובריסה, ובגיל 9 עבר למחלקת הנוער של לוון. בשנת 2010 הצטרף למחלקת הנוער של אנדרלכט. לאחר עונה, חזר למחלקת הנוער של לוון, ובחודש יולי 2014 חתם על החוזה המקצועני הראשון שלו במועדון. ב-3 באוגוסט 2014 ערך קולס את הופעת הבכורה שלו בלוון, בניצחון 1-0 על ק.ר.ס. מכלן במסגרת המחזור הראשון בליגה הבלגית השנייה לעונת 2014/2015. הוא ערך בעונה זו 26 הופעות ליגה. ב-23 ביוני 2015 חתם קולס על חוזה לארבע עונות בקלאב ברוז' מליגת העל הבלגית. הוא שיחק במועדון במשך ארבע עונות וחצי, בהן ערך 81 הופעות ליגה והבקיע שבעה שערים. הוא זכה עם המועדון פעמיים באליפות בלגיה ופעמיים בסופר קאפ הבלגי. ב-31 בינואר 2020 חתם קולס על חוזה לשלוש עונות במיטיולן מליגת העל הדנית. ב-17 בפברואר הוא ערך את הופעת הבכורה שלו במועדון, בניצחון 2-0 על לינגבי בולדקלוב במסגרת המחזור ה-24 בליגה לעונת 2019/2020. קולס נולד במלזיה לאב בלגי ולאם מלזית, ועבר יחד עם משפחתו לבלגיה בגיל צעיר. הוא שיחק בנבחרות הצעירות של בלגיה. ב-1 ביוני 2021 נכלל קולס בסגל נבחרת מלזיה לקראת משחקי מוקדמות מונדיאל 2022 נגד נבחרת איחוד האמירויות הערביות. הוא ערך את הופעת הבכורה שלו בנבחרת ב-3 ביוני, בהפסד 4-0. נכלל בסגל נבחרת מלזיה לטורניר גביע אפריקה לאומות 2023. קלאב ברוז' אליפות בלגיה (2): 2015/2016, 2017/2018 הסופר קאפ הבלגי (2): 2016, 2018 מיטיולן אליפות דנמרק (1): 2019/2020 מדיה וקבצים בנושא דיון קולס בוויקישיתוף דיון קולס, באתר Transfermarkt דיון קולס, באתר Soccerway דיון קולס, באתר WorldFootball.net דיון קולס, באתר National Football Teams דיון קולס, באתר FootballDatabase.eu OFFICIEEL: Oud-Heverlee Leuven geeft jonge verdediger een kans באתר Votebal Nieuws, ‏ 15 ביוני 2014 (בהולנדית) Who is Dion Cools - Meet the former Belgium Under-21 star who is eligible to represent Malaysia באתר Goal, ‏ 29 באפריל 2020 (באנגלית) Dion Cools: It would be an honour for me to represent Malaysia באתר Four Four Two, ‏ 19 באפריל 2015 (באנגלית) Cools blijft bij OHL באתר הרשמי של לוון, 13 ביוני 2014 (בהולנדית) FC MIDTJYLLAND HENTER DION COOLS I CLUB BRÜGGE באתר הרשמי של מיטיולן, 31 בינואר 2020 (בדנית) 7 European footballers of Southeast Asian origins באתר Football Tribe, ‏ 1 באפריל 2017 (באנגלית) SIARAN MEDIA: SENARAI 26 PEMAIN KE KEM LATIHAN PUSAT HARIMAU MALAYA BERMULA 26 DISEMBER 2023 באתר התאחדות הכדורגל המלזית, 19 בדצמבר 2023 (במלאית)
נשיקתה הראשונה של תמי

נשיקתה הראשונה של תמי (באנגלית: Tammy Tell Me True) הוא סרט קומדיה רומנטית אמריקאי משנת 1961 בבימויו של הארי קלר, עם סנדרה די וג'ון גאווין בתפקידים הראשיים. התסריט מבוסס על הרומן "Tammy out of Time" של סיד ריקט סאמר משנת 1948 שלפיו הופקו פרט לסרט זה גם "תמי והרווק (1957), "תמי והדוקטור" (1963) ו"תמי והמיליונר" (1967). תמי (סנדרה די) היא נערה שגרה בבית סירה על המיסיסיפי. היא גדלה אצל סבה וסבתה. הסבתא מתה והסבא נשלח למאסר על סחר באלכוהול. החבר שלה פיט עזב אותה ללמוד חקלאות בקולג' וגם היא רוצה ללמוד בקולג'. בדרך לקולג' היא נפגשת בצייר וודלי (צ'ארלס דרייק) ובמרצה לדיבור לפני קהל טום פרימן (ג'ון גאווין). דיקנית הנשים מיס ג'נקס (וירג'יניה גריי) מסכימה לקבל אותה לקורס של טום. תמי עובדת כשמרטפית כדי לחסוך כסף עד שמציעים לה ללוות את מיס קול (ביולה בונדי) אלמנתו של מייסד הקולג' ואם שכולה שבנה נהרג בתאונת דרכים ברכב אותו נהג טום. מיס קול היא אלמנה מדוכאת שנשלטת על ידי אחייניתו סוזן (ג'וליה מיד) הרוצה להשתלט על רכושה. עד עתה גרשה קול את כל הבנות שבאו לעזור לה אבל תמי מוצאת חן בעיניה בפשטות ובתום שלה. בינתיים משתלבת תמי בכיתה למרות מבטי בבוז של המשתתפים. היא מרצה על חייה בטבע וזוכה לתשואות ובעיקר לאהבתו של טום פרימן. תמי מספרת למיס קול על בית הסירה שלה ומיס קול מחליטה לברוח מביתה ולהגיע לסירה שם היא גרה עם תמי. אחייניתה והשוטרים מחפשים אחריה במשך שלושה שבועות. מיס קול נותנת לתמי במתנה את שרשרת הצוואר היקרה שלה. בעת הליכה ברחוב נפגשת בה סוזן ומזהה את השרשרת. היא רודפת אחריה ומודיעה למשטרה. תמי נעצרת באשמת גניבה ומיס קול עוברת למוסד סגור כי אחייניתה טוענת שאינה אחראית למעשיה. במשפט מצליחה תמי להוכיח בעזרת טום העומד לצידה ובעזרת עדים כמו המשרתת דלה (חואניטה מור), כי מיס קול שפוייה ואחראית למעשיה וכי העניקה לה את השרשרת מרצונה. השופט פוסק לטובתה של תמי, מיס קול שבה לגור אתה בבית הסירה וטום פרימן מעניק לה את הנשיקה הראשונה. מיס קול נופלת למשכב אבל זה כבר בסרט ההמשך "תמי והדוקטור". "נשיקתה הראשונה של תמי", במסד הנתונים הקולנועיים IMDb (באנגלית) "נשיקתה הראשונה של תמי", באתר AllMovie (באנגלית) "נשיקתה הראשונה של תמי", באתר Rotten Tomatoes (באנגלית) "נשיקתה הראשונה של תמי", במסד הנתונים הקולנועיים KinoPoisk (ברוסית) מחווה לנשיקתה הראשונה של תמי, באתר יוטיוב הצגת הבכורה של נשיקתה של תמי, באתר יוטיוב נשיקתה הראשונה של תמי, באתר TCM
נוסוואי

נוסוואי (בהונגרית: Noszvaj) הוא כפר במחוז הווש בצפון מזרח הונגריה. עד לשואה הייתה בו קהילה יהודית. הכפר ממוקם 10 ק"מ מהעיר אגר. האזור היה מיושב לסירוגין מהמאה ה-13 והוזכר לראשונה בכתבים משנת 1248. יהודים חיו בנוסוואי במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה. מדיה וקבצים בנושא נוסוואי בוויקישיתוף אתר האינטרנט הרשמי של נוסוואי נתוני הכפר באתר הלמ"ס ההונגרי תיעוד יהודי נוסוואי שנרצחו בשואה מפקדי האוכלוסין של יהודי הונגריה, 1993
Woff

Woff (בעברית: ווף) הוא שיר שהוקלט על ידי להקת היורודאנס השוודית בייבי אליס. השיר יצא לאור ב-10 בינואר 2020, על ידי חברת התקליטים אולטרה רקורדס, כסינגל שלא מתוך אלבום וכשיר הראשון של הלהקה מזה שנתיים. בסמוך לצאתו, הופץ גם הרמיקס הרשמי שלו שנעשה על ידי ריימן רייב. "Woff" היה לשיר הקאמבק של הלהקה, כמו גם העובדה שהוא ספג ביקורות חיוביות. השיר נכתב על ידי חברי בייבי אליס והופק על ידם גם כן. השיר כשמו, מדבר על זאב ושמו נקרא על שם הקולות המאפיינות את החיה. את רוב השיר הקליטה מיי הוגלונד, אך לאורכו ניתן לשמוע קולות של שני חברי הלהקה הנוספים, המדמים את הקולות של הזאב. על מנת לעזור בקידום השיר, הופץ רמיקס רשמי שלו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות. קליפ המילים הרשמי של השיר פורסם ב-10 בינואר 2020, ביום צאתו כסינגל. ב-6 במאי 2020 הופץ בערוץ היוטיוב הרשמי של חברת התקליטים אולטרה מיוזיק, הקליפ הוויזואלי הרשמי של הרמיקס שיצא עבור השיר ונעשה על ידי ריימן רייב. נכון ליולי 2021, מונה הצפיות של הקליפ עומד על למעלה מ-3 מיליון צפיות. סרטון השיר "Woff" באתר יוטיוב Baby Alice – WOFF, נבדק ב-2021-09-04 WOFF, נבדק ב-2021-09-04 WOFF (Rayman Rave Remix), נבדק ב-2021-09-04 Swedish Trio Baby Alice Release New Single "ICE CREAM" on Ultra Records - Noiseporn (באנגלית אמריקאית) Baby Alice - WOFF (Lyric Video) [Ultra Music], נבדק ב-2021-09-04 Baby Alice - WOFF (Rayman Rave Remix) [Visualizer] [Ultra Music], נבדק ב-2021-09-04
הר פיטר (ניו יורק)

הר פיטר (באנגלית: Mount Peter) הוא הר הממוקם ברמת ניו יורק – ניו ג'רזי ברכס הר בלווייל שבהרי האפלצ'ים, במחוז אורנג', במדינת ניו יורק, שבארצות הברית. גובהו של ההר 372 מטרים מעל פני הים. פסגתו של ההר ממוקמת בסמוך לשביל האפלצ'ים בשטח העיירה ווריק, 61 קילומטרים צפונית - מערבית מהעיר ניו יורק. ההר נקרא על שם חלוץ שהתיישב באזור - פיטר קונקלין (Peter Conklin). ההר הוא אתר תיירות פופולרי, בשל קרבתו לעיר ניו יורק וקלות ההגעה עליו, וכן בשל פעילות הפנאי המצויות בו ובהן מסלולי ההליכה באזורו; אתר צפייה בציפורים, וספורט (סקי). בראש הפסגה מצוי מגדל תצפית לצפייה בנצים. לרגלי המגדל מצויה מחלבה המוכרת את תוצרתה למבקרים. במדרון הצפוני של ההר מצוי אתר סקי. אזור הסקי נפתח בשנת 1936 במטרה לשמש חנות ותצוגה לבגדי הסקי של רשת מייסיס. האתר כולל 14 מסלולי סקי, וכן חמש מעליות סקי. האתר הוא אתר הסקי הוותיק ביותר באזור ניו יורק, והיחיד באזור עם מסלולים המתאימים לכל הגילאים. האתר מואר - דבר המאפשר גלישה בשעת לילה. • David Lillard, Appalachian Trail Names: Origins of Place Names Along the AT, P 83 • Drennan, Susan Roney, Where to find birds in New York State : the top 500 sites, P 473 הר פיטר באתר המשרד לאיכות הסביבה של מדינת ניו יורק הר פיטר באתר peakbagger אתר הסקי הר פיטר מפת (תצלומי לוויין) ומידע על מקטע מסלול האפלצ'ים שבין הר פיטר לבין גשר הר בר מסלולי הליכה באזור הר פיטר באתר alltrails תחזית מזג אוויר עדכנית ארוכת טווח (לפי גבהים) עבור הר פיטר מידע גאוגרפי ראו בספר Appalachian Trail Names: Origins of Place Names Along the AT המפורט בפסקת "לקריאה נוספת" אתר המשרד לאיכות הסביבה של מדינת ניו יורק ראו בעמ' 473 בספר Where to find birds in New York State : the top 500 sites המפורט בפסקת "לקריאה נוספת" אתר מחלבת הר פיטר ההיסטוריה של אתר הסקי הר פיטר, ותיאור האתר
Piña Colada Boy

Piña Colada Boy (בעברית: נער פינה קולדה) הוא שיר שהוקלט על ידי להקת היורודאנס השוודית בייבי אליס. השיר יצא לאור בשנת 2010, על ידי חברת התקליטים אול אראונד דה וורלד, כסינגל שלא מתוך אלבום וכשיר הראשון של הלהקה מזה שנה. בסמוך לצאתו, הופצו חמישה רמיקסים שלו. השיר דורג במקום השני במצעד הרבעון השלישי של המדינות דוברות הרוסית. השיר נכתב על ידי מרטי וורין, מרטין האנזן וג'ימי ג'וקר והופק על ידי מרטין האנזן וג'ימי ג'וקר. השיר מבוסס על הקוקטייל, פינה קולדה, אותו מגישים בכוס פוקו גראנדה כשהוא מקושט באננס ובדובדבן מרסקינו (בדומה לכוס הפינה קולדה המופיעה בעטיפת הסינגל עצמו). חמישה רמיקסים רשמיים הופצו בסמוך לצאתו. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.5 מיליון השמעות. הקונספט של הקליפ הוא תחרות יופי, במסגרתה שופטים שלושת חברי הלהקה. התחרות מחולקת לשלושה שלבים: "ההליכה", "הריקוד" ו"החלום". בשני השלבים הראשונים, מופיעות דוגמניות בלבוש מינימלי, אך בשלב השלישי ("החלום"), מתחלפת הסצנה לגבר ללא חולצה, שגורם לשופטת להעניק לו ציון 12. נכון לינואר 2022, מונה הצפיות של הקליפ עומד על למעלה מ-31 מיליון צפיות. סרטון השיר "Piña Colada Boy" באתר יוטיוב Baby Alice – Pina Colada Boy, נבדק ב-2021-09-04 Baby Alice - Hurricane [OFFICIAL VIDEO], נבדק ב-2021-09-04 Pina Colada Song, נבדק ב-2021-09-04 Топ-10 RBT российских и зарубежных операторов сотовой связи в 3 квартале 2010 года Baby Alice - Piña Colada Boy, נבדק ב-2021-09-04 Baby Alice - Piña Colada Boy [OFFICIAL VIDEO], נבדק ב-2021-09-04
רנו מגאן אי-טק

רנו מגאן אי-טק (בצרפתית: Renault Mégane E-Tech) היא מכונית חשמלית במרכב קרוסאובר, בעלת חמישה מקומות ישיבה, שמיוצרת על ידי רנו משנת 2021. היא נחשפה ב-4 בספטמבר 2021 והוצגה בתערוכת הרכב הבינלאומית של גרמניה במינכן ב-6 בספטמבר 2021. שמה מתבסס על דגם המגאן של רנו. במבחן הבטיחות שערך היורו NCAP קיבלה המגאן אי-טק מקסימום של חמישה כוכבי בטיחות. העיצוב החיצוני נותר זהה למכונית הקונספט המקדימה שהוצגה ב-2020. העיצוב החיצוני הוא רגיל ביחס לשאר רכבי רנו, אך פנים המכונית מציג עיצוב שלא נראה בשאר רכבי רנו עד לחשיפת דגם זה, וזאת בנוסף להכללתן של טכנולוגיות חדשות. כמו כן, ישנו לוח מחוונים דיגיטלי בקוטר 10.25 אינץ' ומסך מגע אנוכי המציג את המולטימדיה המשופרת של המכונית. דגם זה כולל מנוע חשמלי, המספק 215 כ"ס ומומנט מרבי של 30.6 קג"מ, סוללת ליתיום-יון בקיבולת 60 קוט"ש המאפשרת טווח נסיעה חשמלי מרבי של 470 ק"מ. שאר הפרטים, כמו גם יחידות הנעה נוספות, יחשפו בתערוכת הרכב הקרובה. מבט אחורי אתר האינטרנט הרשמי של רנו מגאן אי-טק (באיטלקית) מדיה וקבצים בנושא רנו מגאן אי-טק בוויקישיתוף Cartube, חשיפה ראשונה: רנו מגאן E-TECH החשמלי, באתר Cartube, ‏4 בספטמבר 2021 2022 Renault Megane E-Tech Electric Revealed As All-New Electric SUV, Motor1.com (באנגלית) cartube, מבחני ריסוק 2022: פולקסווגן פולו, מגאן E-TECH, ב.מ.וו סדרה 2 קופה ועוד, באתר cartube cartube, 2022 רנו מגאן E-TECH החשמלית נחשפת רשמית עם טווח של 470 קילומטר - cartube, באתר www.cartube.co.il
שינזו

שינזו (ביפנית: マシュランボー, באנגלית: Mushrambo) היא סדרת אנימה יפנית בת 32 פרקים שהופקה לטלוויזיה בשנת 2000, אשר עובדה מהרומן הסיני הקלאסי "המסע למערב". הסדרה שודרה בפוקס קידס. לסדרה הופקה עונה נוספת ששודרה רק ביפן וגרמניה, אך מפני שלא צלחה לא שודרה במדינות נוספות ופרקיה נגנזו. גיבורת הסדרה היא יאקומו טאצורו, בת האנוש האחרונה שנותרה בעולם אחרי מלחמה נוראה שבה השמידו האנטרים (חצי חיה חצי אדם) והמכונות את הגזע האנושי כולו. אביה הרדים אותה מפני שקיווה שבעזרת כוחות מיוחדים שקיבלה כשהייתה בת 5, היא תוכל למצוא את בני האדם האחרונים שנותרו, שנמצאים בעיר אגדית בשם שינזו. אביה חשב שתצליח להביא שלום והרמוניה לעולם ולשנות את הגורל האכזר שנגזר על בני האדם. יאקומו מתעוררת לאחר שינה של 500 שנה (אף שהייתה אמורה להימשך רק 50 שנה) ומתחילה את דרכה לעבר שינזו. אביה השאיר בשבילה שלושה שומרים שעליה למצוא בעצמה שיגנו עליה במסעה לשינזו מפני הסכנות האורבות לה, כבת האנוש האחרונה בכל העולם. יאקומו טאצורו (טליה ברקאי): בת-האנוש האחרונה, שוחרת שלום ותעדיף שלא להילחם בכל מצב. המטרה שלה היא להגיע לשינזו, היא יכולה למצוא את הטוב בכל אחד. מושרה (מירון אהרונוביץ'): לוחם חזק שהבטיח לעזור ליאקומו להגיע לשינזו, אכפת לו מאוד מיאקומו. מושרה שולט ביסוד האש, צבעו אדום וצורת העל שלו היא לוחם בשריון וקסדה שמצויד בחנית סאגו (חן חגי): חברו הטוב ביותר של מושרה, הוא החכם שבחבורה, הוא אוהב להמר. סאגו שולט במים, צבעו כחול וצורת העל שלו היא אדם מקורנן בעל שיער לבן ומראה דגי. קוטאל (עמי מנדלמן): אנטרי בצורת חתול כבד משקל וגבוה. החבר החדש של מושרה וסאגו, הוא טבח וזה מתאים לו כי הוא אוהב לאכול כמה שיותר. קוטאל שולט באדמה אך היא לא מאפיינת אותו בצורה קיצונית כמו אצל שני חבריו, צבעו צהוב וצורת העל שלו היא כשל אריה הולך על שתיים. מושרמבו (לירון ברנס): הלוחם האגדי החזק מכולם, מושרמבו נוצר רק כשמושרה סופג את הקלפים של סאגו וקוטאל. יש לו 4 צורות בסדרה שצבעיהן סגול (2 מהן) זהוב או ירוק. בינקה (תמי צוברי) האקובה (יורם יוספסברג) לאנקוראס (יורם יוספסברג) "שינזו", במסד הנתונים הקולנועיים IMDb (באנגלית) "שינזו", במסד הנתונים הקולנועיים KinoPoisk (ברוסית) שינזו, במיזם "אישים" לתיעוד היצירה הישראלית